LidanRubinov/Halacha-QA huggingface dataset:
שאלה: מדוע היו מקריבים קורבנות: מדוע פעם היו מקריבים קורבנות?
תשובה: אנו מאד רחוקים מהעולם של הקורבנות ולכן קשה לנו להכיל זאת. אולם כמו שלגבי ברית מלה למרות שאם היינו רחוקים ממעשה זה היינו תמהים מה יש בברית זו, זה היה נתפס כמעשה פראי שהנזק בו רב על התועלת, ועתה כל ברית מילה הוא ארוע מרגש מרומם ומחבר אותנו אל הברית המיוחדת עם הקב"ה. כך גם קורבנות. במבט רחוק לא ברור לנו הכיצד זה יביא ליתר חיבור עם הקב"ה אולם כשנהיה שם וכשהיינו שם, הזרמת החיים והרגשת ההתעלות היתה דבר מובן מאליו. לוואי שנזכה לכך.
שאלה: פידיון הבן לתינוק שבן למעלה משנה: נשאלתי שאלה ע"י עמית לעבודה. האם ילדה את בנה לפני כשנה ושלושה חודשים בערך. התינוק נולד כתינוק בכור. האם מעולם לא עברה הפלה. על פי נתונים אלו הבן היה אמור להיפדות ע"י כהן. התינוק לא נפדה מחוסר ידיעה. האם חובה על האם לפדות את התינוק למרות גילו? האם חובה לפדות בן בכור בכל גיל?
תשובה: חובת האב לפדות את הבן בכל גיל. מבר מצוה החובה על הבן עצמו.
שאלה: לאסוף בקבוק עם פיקדון בשבת: בני בן 8 אוסף בקבוקים על מנת לקבל את הפקדון, ולחסוך כסף. היינו בשבת בקידוש והוא ביקש לא לזרוק בקבוק כי הוא רצה לקחת אותו ולקבל את הפקדון. האם זה מותר בשבת או האם זה נחשב להרויח כסף בשבת?
תשובה: מותר לבקש בשבת שלא יזרקו את הבקבוקים, אך אסור לאסוף אותם בשבת כי זה "עובדין דחול". בזמן שמורידים מהשולחן הוא יכול לשים את הבקבוקים בפינה מסויימת, כיוון שגם כך הוא מוריד מהשולחן. אבל לא להתעסק בכך או ללכת במיוחד לאולם שמחות לאסוף בקבוקים. הוא יכול לחשוב על כך שבמוצ"ש הוא יקח את הבקבוקים לאן שהוא רוצה אבל לא לקחת אותם בשבת למחסן שלו להכין אותם לקחת לחנות במוצ"ש.
שאלה: טבילת כלים - טוסטר חשמלי: קניתי טוסטר חשמלי ומכיוון שאני חשמלאי החלטתי לבצע בו פירוק והרכבה חלקי כדי להכשירו. בפתיחתי גיליתי שכמעט כל החיבורים הם קבועים ללא ברגים (שטאנץ) ומכיוון שאני לא רוצה לחתוך חוטים (זה גם מחליש את הבטיחות של המוצר וגם גורם לאבדן אחריות) חיפשתי ומצאתי שיש חיבור אחד שניתן לפירוק והרכבה והוא גוף החימום. אבל ניתן לנתק רק גוף חימום אחד (התחתון) ואת השני לא. כך שזה לא מוציא את המכשיר מכלל שימוש לגמרי אלא בצורה חלקית. האם פעולה כזו יכולה להחשב ולהכשיר את הטוסטר?
תשובה: לא, פעולה כזו לא מספיקה להחשב להכשיר את הטוסטר, כיון ששם כלי עליו. זה לא מספיק לפוטרו מטבילת כלים.
שאלה: מהות סדר ההבדלה: האם תוכל בבקשה להסביר לי את המושג הבדלה? ומה מסמלת כל אחת מהברכות ר ההבדלה?
תשובה: ב"ה שמחתי מאוד מהשאלה היפה, ואשתדל לענות עליה בקצרה ובאופן בהיר. אך חשוב לדעת, שתמיד בדברים אלו יש מקום להרחיב, והדברים הקצרים ביותר ביהדות, יש בהם עולמות נפלאים של עמקות ושל רעיונות נפלאים. יש לנו מצוה שבמוצאי שבת או במוצאי הימים הטובים אנו צריכים להבדיל, לומר נוסח על כוס יין, שבו אנו מפרידים בין היום הקדוש לבין היום הרגיל שאנו עוברים אליו. הבדלה זו מחדדת אצלנו את ההבדל בין הימים ומשאירה בנו את התפיסה הזו שבאמת יש בנו זמנים קדושים, ויש לנו יכולת להתעלות בהם ולחיות את הקדושה שבהם ולאחר מכן לחזור אל חיי היום יום עם כל הרשמים המיוחדים של הימים הקדושים. בהבדלה אנו לוקחים כוס יין, נר שמורכב מכמה נרות ובשמים ועורכים את ההבדלה. תחילה אנו אומרים את הנוסח שנמצא בסידור ואז מברכים ברכת הגפן. זו ברכה של שבח לה' שנתן לנו דברים משמחים בעולם, דברים להנות בהם בני אדם. בכך אנו מחדדים את התפיסה שלנו בטובת ה' אלינו. לאחר מכן אנו מברכים ברכת בשמים, ובה אנו מנחמים את הנפש שלנו על עזיבת העונג הנפלא של השבת ועל הנשמה היתרה שהייתה בנו ועזבה אותנו. לאחר מכן אנו מברכים על הנר, ובכך מבררים אצלנו את ההבדל שבין היום הקדוש שנועד לשביתה ממלאכה לבין היום הרגיל שנועד לעמל ולבניה רוחנית וגשמית. ולבסוף ברכת המבדיל. יש עוד המון מה להאריך ואשמח להפנות לעוד מקורות שבהן אפשר יהיה ללמוד על העניין, כגון: בספר פניני הלכה על השבת, שבו יש פרק העוסק בנושא (נמצא באתר) ועוד. בברכת הצלחה רבה, ושתזכי לקיים את הכל מתוך שמחה ומתוך בנייה נפלאה של הקשר עם אבינו שבשמים. הרב יצחק גרינבלט
שאלה: לטלטל מוקצה בחג מפני גניבה-המשך: להבהיר את שאלתי השנייה: התכוונתי לעזוב את מקום הלינה וללכת למקום אחר לקראת שבת. האם בהזזה של חפצים (גם שאינם מהמוקצים האמורים) ע"מ להטמינם בשטח, כדי שלא יגנבו בשבת - יש איסור מצד הכנה? השאלה נשאלה בהמשך לשאלה "לטלטל מוקצה בחג מפני גניבה"
תשובה: אין איסור.
שאלה: טעה בתפילת התשלומין: מה הדין אם טעה בתפילת התשלומין, במקרה שיש הבדל בין הדין בתפילתו המקורית לבין זמן והתפילה העכשווית. לדוגמא: שכח להתפלל תפילת מנחה ב (א ד) ראש חודש, מה הדין אם בתפילת התשלומין שלאחר תפילת ערבית (בליל ב דר"ח) שכח לומר יעלה ויבא. האם דינו כתפילת המנחה שחוזר או כערבית שלא?
תשובה: הכרעת המשנה ברורה (קח כו) שלא חוזר ומתפלל. וכן אם לא התפלל ערבית בראש חודש ומשלים פעמיים שחרית ושכח בתפילה השניה יעלה ויבוא אינו חוזר ומתפלל. חודש טוב
שאלה: בקשת סליחה מנפטר: לפני שנים רבות לא נהגתי בכבוד כלפי סבתי. כשבגרתי, הבנתי את חומרת התנהגותי כלפיה ולמרות שכאמור עברו שנים רבות אני מרגישה צורך גדול לבקש את סליחתה. פעם שמעתי שצריך ללכת עם מניין גברים לקברה ולבקש סליחתה אולם ב"ה אף פעם לא הייתי בבית החיים וגם כל משפחתי המורחבת מצד בעלי ומצידי כהנים ולא יוכלו להיכנס לשם. מה עלי לעשות?
תשובה: לך מותר להיכנס לבית החיים.
שאלה: לשים קופת צדקה לגויים בחו"ל: האם מותר לשים קופה צדקה לישיבה בחו"ל ולקבל תרומה מגוי ומדוע? והאם יש תנאים שמותר להתנות ולקבל?
תשובה: אם הגוי נותן בתורת צדקה, יש עניין לא לקבל בגלל חילול ה'. אם הוא רוצה לתת מתנה לעם ישראל, ולא כדי לכבד את הדת שלו לעומת היהדות להראות שהנוצרים יכולים לתרום ליהודים, אלא כדי לכבד את ישראל ובשביל הצלחת ישראל, מותר.
שאלה: מדוע בני רוואנדה סובלים: ראיתי הסברים על צדיק ורע לו רשע וטוב לו. וזה פשוט וברור מדוע נגזר על חיות מסוימות סבל, אין בדורנו מי שיענה על כך וכן אמר לי רבי משכבר הרה"ג ר שלמה פישר שליט"א. ויש לי על כך ישוב פשוט. ללא הצטרכות לענין הגלגולים שאינו מתרץ בכך דבר. ומדוע האדם עצמו סובל מחטא אדה"ר שלא הוא עשה, גם זה עבורי פשוט וברור. מה שעדיין קשה לי הוא, מדוע יש סבל לבני נח, כגון: רוואנדה שלא חטאו וכיוצא בהן. ועדיין אשמח שאי מי יישב ענין זה בטוב טעם ודעת. מראש
תשובה: גם אצל בני נח יש בחירה חופשית. הדבר שבא יחד עם הבחירה החופשית היא מציאות של טוב ורע. יש כאן עיסקת חבילה. סך הכל העולם מרוויח מכך שיש בחירה חופשית אולם במבט זמני נגרם מכך הרבה רע.
שאלה: לכסות את פני הכלה בחופה: למה לכסות את פני הכלה במפת שולחן בחופה שאפילו החתן לא רואה את מי הוא מקדש וכאילו בחופה הכלה לא נחשבת ולא קיימת בכלל?
תשובה: החתן כיסה אותה, ולכן ודאי שהוא יודע את מי הוא מקדש. נוהגים כך מפני גדרי צניעות, כך היה מקובל בדורות הקודמים.
שאלה: הטעם או הסגולה בהוספת רפאינו לפני אז ישיר: ראיתי שלפי התימנים (בלאדי) יש תוספת כל יום של פרשת מרים ותפילת רפאינו לפני שירת הים. האם יש לכך הסבר מדוע דווקא שם? האם יש סגולה מיוחדת בכך?
תשובה: בסידור מופיע לאחר שירת הים, ונראה שהסיבה היא מפני שמזכירים שם את מרים ומחלתה מבקשים רפואה בעד עם ישראל.
שאלה: פסוק בתורה שרשום בו "עד היום": שאלתי לגבי הפסוק מספר בראשית י"ט: "ותלד הבכירה בן, ותקרא שמו מואב: הוא אבי-מואב, עד-היום.: והצעירה גם-הוא ילדה בן, ותקרא שמו בן-עמי: הוא אבי בני-עמון, עד-היום." מדוע נרשם "עד היום"? מצאתי רק מקום אחד שמציין שהעורך הוסיף על מנת להדגיש שניתן לבדוק הדברים עד היום. אם זה נכון, איך בכלל מוסיפים ועורכים התורה?
תשובה: לשואל מתוך שאלתך נראה שברור לך הדבר שאין אנו מוסיפים חלילה על התורה דבר ואין לתורה עורך מלבד ריבונו של עולם, נותן התורה. בכך ודאי הנך צודק מאוד. יחד עם זאת עלינו להבין מה פשרם של מילים אלו - "עד היום". וכבר עסקו בשאלה זו גדולי רבותינו הראשונים. רש"י בפירושו לפרק כב בספר בראשית (פסוק יד) כתב: "עד היום הזה שבכל המקרא - שכל הדורות הבאים הקוראין את המקרא הזה אומרים עד היום הזה, עד היום שעומדים בו". לאמור: התורה נצחית היא, ונאמר 'היום' על זמן של כל דור ודור. על דברי רש"י אלו חולק רשב"ם בפירושו לפסוק שהבאת. לדבריו הביטוי "עד היום" אין כוונתו שכך יהיה לתמיד, שכל מי שקורא בתורה יוכל להגיד לעצמו "עד היום" - היום הזה שאני קורא בו.אלא משה רבנו כתב שעד היום הזה, כלומר, עד ימיו, הדבר שמדובר עליו תקף. ועיין גם ב"משך חכמה" על פסוק זה המציע פתרון מקומי. נאמנה
שאלה: לחדש בגדים בספירת העומר:! רציתי לדעת, האם מותר לחדש בגדים לכבוד ערב יום העצמאות למרות שזה יוצא בספירת העומר?
תשובה: להלכה, מותר לחדש בגדים בספירת העומר.
שאלה: האם יש צורך בהגעלה של הסכין: בביתי השתמשו בסכין חלבית, שמרחתי בה חמאה ושמתי בצד, ל הפוך מלווח פרווה במחבת בשרית (לא בת יומה) מה דין הסכין והמחבת?( את המלווח זרקתי - נכון עשיתי?)
תשובה: אם הסכין היה נקי לחלוטין הכל מותר: המחבת, הסכין והמאכל. אם הסכין היה מלוכלך מחמאה: התבשיל אסור, והסכין והמחבת צריכים הגעלה. (סדר ההגעלה בקצרה: אין להשתמש בסכין 24 שעות לפני ההגעלה, לנקות היטב את הסכין, להרתיח מים בכלי על האש, בעוד המים מעלים בועות להכניס את הסכין למים לזמן קצר (2,3 שניות),  יש לשים לב שכל הסכין צריך לשהות בתוך המים  להוציאו ולשוטפו במים קרים  אפשר להעזר בסל מרשת או בצבת וכד' אם משתמשים בצבת יש לשים לב שהצבת תופסת את הסכין בקת ולא בלהב ) אותו הדין גם למחבת. את המחבת אפשר להכשיר גם על ידי ליבון קל, כלומר ניקוי המחבת, חימומה על הגז כשהמחבת ריקה עד חום כזה שקיסם או חוט דק שמונח על המחבת נחרך מחמת המחבת הלוהטת.
שאלה: תמצית וניל ללא הכשר: רכשתי היום תמצית וניל שמולאה לדברי המוכר מקופסא גדולה. הוא זוכר שהיה עליה כשרות אך לא זוכר איזו. הבקבוקים שנקנים בחנות הם מבקבוקים ללא הכשר. מדובר בתמצית וניל טהורה ללא כל תוסף. בעבר נאמר לי שבצמחים אין בעיית כשרות, האם בתמצית וניל טהורה יכולה להיות איזו שהיא בעיה? ב מראש
תשובה: וברכת ד' אם התמצית טהורה ב 100  ואין ספק בדבר, אפשר להקל ולהשתמש. אבל אם יש ספק שמא ערבו חומרים נוספים, יש להחמיר. אינני מכיר את חנות שחילקה את התמצית לבקבוקים הקטנים אבל אם יש ספק יש להחמיר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בקשת סליחה בקבר של סבתי: לא ברור לי האם עלי להגיע לבית החיים לבדי או להביא מניין גברים שאיני מכירה. האם יש נוסח מיוחד שיש לקרוא או לפנות מתוך הלב? השאלה נשאלה בהמשך לשאלה "בקשת סליחה מנפטר"
תשובה: יש צורך במניין גברים. אפשר לנצל הגעה מקרית של אנשים, גם זרים, לבית החיים למטרה זו. אפשר גם לעשות זאת גם במקום אחר. מומלץ ביום הזכרון לסבתא.
שאלה: סידור מוקצה אחרי ילדים: ילד בן שנתיים שפתח ארונות בשבת והוציא מחבתות וסירים ופיזר במטבח ובסלון. האם הצורך שהבית יהיה מסודר נחשב לצורך מקומו?
תשובה: כן, זהו צורך מקומו.
שאלה: איך משה הראה לכל העם חיות שבים: יש לי כמה שאלות ואני רוצה לדעת מה שאתם יודעים על הנושא הזה. רש"י בויקרא יב, א ב"בזאת החיה", לימד אותנו שמשה רבינו ע"ה היה אוחז בחיה ומראה אותה לישראל "זאת תאכלו וזאת לא תאכלו". (א) איך משה רבינו מצא כל החיות האלו במדבר? יש מהם שלא רק לא חיים במדבר אלא חיים בים. (ב) איך הראה אותן (ר"ל החיות, הבהמות) להם. (ר"ל לכל העם?
תשובה: לשואל שמחתי לראות את שאלתך, כיון ששאלה זו העסיקה גם את סבי מורי ר' אשר וסרטיל זצ"ל בספרו "ברכת אשר". סבי מעיר כי מקור דברי רש"י אלו הוא במדרש ההלכה על ספר ויקרא "תורת כהנים", אך במסכת חולין (מב ע"א) באה דרשה זו בשינוי קל, וכך דרשו שם: מלמד שתפס הקב"ה וכו'. לפי דרשה זו מובן שסרו שתי השאלות. ואולי ניתן לומר שגם לפי תורת כהנים תפס הקב"ה והראה בעזרת משה. נאמנה
שאלה: הנחת תפילין בצהריים: אם אני מניח תפילין בבוקר אז אני קורא את שחרית של בוקר, איך איזו תפילה יש לומר אם מניחים תפלין בצהרים? האם לקרוא מנחה עם תפילין?
תשובה: יש להניח תפילין בשחרית כיון שיש לקרוא קריאת שמע עם תפילין. רק כשאין ברירה, כגון: שאין תפילין או שעומד לעבור סוף זמן קריאת שמע, אפשר לקרוא קריאת שמע ללא תפילין. מי שלא הניח תפילין בשחרית  כמעט אין סיבה בעולם שכך יקרה  יכול להניח תפילין במנחה, אולם מי שהניח תפילין בשחרית אינו מניח תפילין במנחה.
שאלה: כנפיים מהמנגל ישר לסיר - המשך: לכאורה אם גם הסיר וגם הכנפיים חמים יש לו דין של צלייה שמצריך ליבון ולא רק הגעלה, והרב כתב שמספיק הגעלה? השאלה נשאלה בהמשך לשאלה "כנפיים מהמנגל ישר לסיר"
תשובה: וברכת ד' אם אין אש בין הצלי והשפוד אין ליבון ולכן במקום שהכנפיים חמים (על הסיר הערתי שלא נכתב מה מעמדו), אבל אפילו בסיר חם דהיינו שאיננו עומד על האש אין צורך אלא בהגעלה. אם הסיר עמד על האש ישירות והוכנסו לתוכו כנפים כאן יש לדון האם צריך ליבון כיוון שהיתרא בלע וא"כ מספיק לו הגעלה כדין שיפוד של קדשים שלא היה נותר ולאחר זמן נהיה נותר, שדי לו בהגעלה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לא ליטול ידיים לפני סעודה: הוא לא נטל לפני. וגם הוא לא התנה על נטילת ידיים בשחרית. הוא רק סומך על הלכות ברכות ברמב"ם פ ו הלכה י"ט. השאלה נשאלה בהמשך לשאלה "לא ליטול לפני סעודה"
תשובה: אכן, תימני שנוהג בכל פסקיו כרמב"ם יכול לאכול עם כפפות ללא נטילת ידיים.
שאלה: הקמת בית יהודי בפעם השניה: אשתי נפטרה לצערי הנורא לפני ששה חודשים, אחרי 35 שנות נישואין. אני בן 60 צעיר ברוחי ופעיל. עונה להגדרה "דתי לאומי". אני עומד בפני ההתלבטות על התחלת חיים מקבילים למה שחייתי עד כה. אין לי כוונה לפנות למשרדי שידוכין ודומיהם אלא דרך חברים ולנסות לגעת באפשרות הזו. כבר פגשתי לזמן קצר שתי נשים ועולות לי שאלות שאני מבקש כיוון והדרכה בהן. כבעל ניסיון בחיי נישואין אני מרגיש שחשוב לי להכיר היטב את בת הזוג לפני כניסה להתחייבות, יחד עם העובדה שאינני יכול לראות עדיין מצב של חיים משותפים עם אשה אחרת. יחד עם זה יש קושי במה שנקרא שמירת נגיעה לאור החיים לבד של שני הצדדים. אני מניח שאפשר לראות את הבילבול בו אני נמצא מתוך השורות שכתבתי כאן. אשמח להארות והדרכה ואם אפשר עם הפניה למקורות. ב ו
תשובה: : לפי ההבנה היהודית, ההכרות הנדרשת לפני כניסה לברית היא לראות שיש כנות בתקשורת, רצונות בסיסים דומים ומידות טובות. אין צורך וטעם לבסס את ההכרות תוך כדי נגיעות וכד' משום שהם לא תורמות לבדיקת התכנות הקשר לאורך זמן. כשיש רצון טוב מידות טובות וסובלנות גם הצדדים הטבעיים זורמים.
שאלה: השבת אבידה של עגלות סופר: לקראת ל"ג בעומר ישנם ילדים שלוקחים עגלות סופר לצורך איסוף עצים, מה צריך לעשות כאשר רואים זאת, ומה חובתי כאשר אני מוצא עגלות נטושות ביער או במקומות נידחים?
תשובה: כיוון שמן הסתם הילדים לקחו את העגלות ללא דעת הבעלים, צריך להעיר להם ולהגיד להם שכיוון שלא קיבלו רשות זה גזל.
שאלה: מקרר-המשך: המקרר היה בשיפוע וכשעזבנו את הדלת היא נסגרה מאליה. השאלה נשאלה בהמשך לשאלה "אור במקרר בשבת"
תשובה: : אם הכיבוי בתוך המקרר נעשה בשינוי, יש מקום להיתר.
שאלה: תספורת וגילוח ערב יום העצמאות: האם מותר להסתפר ולהתגלח לספרדים בערב יום העצמאות?
תשובה: אין בזה הבדל בין אשכנזים לספרדים. מותר להתגלח לקראת יום העצמאות סמוך לתפילת ערבית.
שאלה: כשרות של רב אוסם לפסח: קנינו קנידלך של חברת אסם לאחר הפסח שכתוב עליהם שכשר לפסח בכשרותו של רב אסם. פנינו לחברה ושאלנו מה ההכשר בימות השנה ונענו שזה לא מיוצר בימות השנה ובפסח אין להם כשרות הבד"ץ. האם זה מותר? בדרך כלל אנו לא אוכלים הכשר כזה אבל מה הדין לעכשיו.
תשובה: ב"ה שלו-ם וברכה המוצר לא קיבל כשרות למהדרין לפסח היות והוא לא נעשה מקמח של מצה שמורה משעת הקצירה. גם מי שמקפיד לאכול כל הפסח מצה שמורה יכול לאכול את המוצר אחר הפסח. הרב חגי בר גיורא
שאלה: דיני יום העצמאות: 1. האם מותר להסתפר ולהתחתן ביום העצמאות? 2. האם יש הבדל בין להסתפר להתגלח ביום העצמאות?
תשובה: מותר להתגלח. לא נהגו להתיר תספורת וחתונות.
שאלה: הרב אני יורדת מבחינה רוחנית: הרב קשה בדור הזה זה דור מבלבל הרחוב מפתה בחורים קורצים השירים החילונים מושכים הפייסבוק מדליק.ד יעזור איך יוצאים מכל הבלאגן אני בת 15 ודתייה מה לעשות? יש בחור אחד שקורא לי שיקצה והוא אוהב אותי ותאמת שאני אוהבת אותו ויש עוד בחור שאנחנו אוהבים אחד את השני ואחד מהם ניסה לגעת בי עם משהו כאילו לא הוא נוגע בי אבל שלא התיחסתי הוא כעס נורא ועשה פרצוף סופר עצבני אני מקווה שתענו תשובה בקרוב אז רבה לכם יישר כח גדול על האתר נפלא!!!
תשובה: ב"ה לך. קראתי את מכתבך ומאוד מאוד הבנתי אותך. אכן, הפיתויים בעולם רבים ומגוונים, אך גם חשוב לדעת שהעצמות שיש בנו הן גדולות מאוד מאוד. שה' לא מביא לאדם נסיון אם הוא לא מסוגל לעמוד בו, ולכן אני מאמין מאוד מאוד, שאת מסוגלת לחיות אחרת, לזכות להתגבר על כל הקשיים האלו ולחיות את מי שאת באמת. את ודאי יודעת שכל הדברים האלו, הפייסבוק, החברים והקשר עם הבנים ועוד, אינם דברים טובים, הם לא מקדמים אותך אלא להיפך. ה' נתן בך אוצרות נפלאים וכל הדברים האלו מושכים אותך להשתמש באוצרות האלו לדברים לא טובים. הדבר דומה מאוד מאוד, לאדם שהמלך נתן לו כסף לקנות דברים למלך, והאדם ביזבז את הכסף הזה לדברים לא טובים. ה' ברא בך חן מיוחד, ואת משתמשת בו, בלי ידיעה, בלי כוונה רעה, לקשר עם בנים שרק מוריד אותך מהקשר עם ה'. ככל שתלמדי להשתמש ביכולות שלך, בתכונות שלך, כדי להתקרב לאבינו שבשמים, כך תזכי גם לשמחה ולעונג אמיתי, וגם לא פחות, להתקדמות גדולה שתיתן לך סיפוק ותחושה נפלאה. את תהיי יותר טובה, ותרגישי את זה בכל מקום שתהיי ובכל מה שתעשי. אכן, אינני מצפה שאת תהיי מרובעת, שתהיי סגורה, אלא אני מאמין שכל מה שמקבלים בכיוונים לא טובים, אפשר, אם באמת רוצים, למצוא גם בכיוונים אחרים, טובים הרבה יותר. לדוגמא, קשר הוא דבר נפלא, וכשהוא בנוי נכון הוא נותן המון, אך כשהוא מעורב עם פסולת של קשר תאוותני עם בנים, הוא מזיק מאוד מאוד. חבל לי עלייך, חבל לי שתפסידי את כל האוצרות שלך בגלל דברים כאלו שלא מתאימים לך. התנתקי מהפייסבוק, כן זה אפשרי, ואת יכולה! אני מאמין בך, ותראי לאחר זמן כמה זה נפלא, כמה זה נותן לך המון המון. נסי לחזק את הקשר שלך עם בנות צדיקות שיקדמו אותך, ושיתנו לך עונג ושמחה. קשר זה יחליף את הצורך בקשר עם בנים, ותגלי שקשר עם בת נותן הרבה יותר. התחברי לתרבות של קדושה, תרבות נעימה ועדינה (כגון בדוכני דברי שיר ועוד) ותראי שאפשר ליהנות משירי קדושה ועבודת ה'. אני מאמין שתצליחי, אך זה ידרוש מימך השקעה שתשתלם לך במשך הזמן ורק תהני מכך. שתהיה לך הצלחה רבה, ואשמח לעזור עוד בכל מה שאוכל. הרב יצחק גרינבלט zahig1 gmail.com
שאלה: ברכת הגומל ברבים: האים עדיף שאחד יברך הגומל ויזכה את כל החייבים או שכל אחד יברך לעצמו?
תשובה: "ברוב עם הדרת מלך". יש עדיפות שאדם יברך ויתכוון להוציא את האחרים כי כל דבר שנעשה בציבור יותר גדול, יש בזה משום ברוב עם. בתקופת התלמוד כך היה מקובל, שבברכת המוציא וברכת המזון אחד היה מברך ומתכוון להוציא את כולם. בדורנו נשארו לנו רק חלק מהברכות, קידוש וברכות נוספות. אנחנו הנהגנו בישוב שלנו, שבכל שבת אחד העולים מברך הגומל ומתכוון להוציא את כולם. לעניות דעתי צריך לברך הגומל גם על נסיעות כיוון שיש הרבה תאונות דרכים. רוב הציבור נוסע במשך השבוע למקומות שונים, ואי אפשר להעלות את כולם, ולכן אחד מברך בשביל כולם וכל הציבור מתכוון לצאת.
שאלה: יום העצמאות שהוקדם: האם נוהגים להתגלח ולהסתפר ביום העצמאות? אם כן - הרי השנה הוקדם החג. האם ההיתר נוגע לה באייר (יום שישי) או ליום הרשמי שנקבע השנה (חמישי)?
תשובה: מאחר ויום העצמאות הוקדם, אנו מקדימים את כל הדינים ומותר להתגלח כבר ביום חמישי.
שאלה: יום העצמאות לבחור בישיבה חרדית: לרב. אני בחור בישיבה קטנה חרדית.אך בעוד כשנתיים וחצי (בסיום הישיבה הקטנה)אני רוצה ומתכנן ב"ה ללכת לישיבה גבוהה ציונית(מכיוון שאני מרגיש שלשם אני שייך). אבל כיצד אנהג בנתיים ביום העצמאות ויום ירושלים? שהרי יש לימודים בישיבה כרגיל. והם מאוד מחמירים ומתנגדים למדינה ולציונות וכ ו (כהשקפת הליטאים החזו"א הרב שך וכ ו) כיצד אנהג? (ואם יש לרב זמן ויוכל להתייחס גם לעניין של-לשנות כיוון בעתיד מהחרדי לציוני דתי.)
תשובה: אין דבר גדול יותר מאשר לימוד תורה ביום העצמאות. בתפילת הלחש שלך אתה יכול להתכוון כוונות מתאימות. בזמן אמירת תחנון אתה יכול לומר בלחש פרקי הלל, מבלי שישימו לב. אם אתה יכול להגיע לאחת התפילות בערבית או בשחרית לביכנ"ס שבו התפילה חגיגית - עדיף. ה' יצלח דרכך וינחך בעצה טובה.
שאלה: חמץ שנמכר בחנות של אבי: לגבי חמץ שלאחר הפסח. כל שנה אימי אוספת את החמץ שנשאר בבית לפני הפסח ומעבירה לחנותו של אבי - חנות לממכר מזון וסומכת על מכירת החמץ של אבי שיכלול גם את השקית שלקח מהבית, תוך מחשבה ברורה שלאחר הפסח השקית תחזור הביתה. אימי באה לבקר בביתי והביאה איתה משהו מהשקית הזאת, האם מותר לאכול את זה או שזה נחשב חמץ שעבר עליו הפסח? האם מותר לתרום את זה לנזקקים? או לזרוק? בתדה מראש.
תשובה: אומנם הכונה שהחמץ לא יימכר מכירה אמיתית ומוחלטת פוגמת את המכירה ולא ראוי לעשות כן. אולם בדיעבד, מכיון שבשטר שנחתם עם הגוי לא הותנה שום תנאי, המכירה תקפה.
שאלה: זקן בעומר - דחוף: הרב האם מותר לקצר או לסדר את הזקן בזמן העומר בשביל ראיון עבודה חשוב (במיוחד שלא מצאתי עבודה זמן רב)?
תשובה: ביום העצמאות מותר לסדר את הזקן.
שאלה: הלל ביום העצמאות עם ברכה?: לכב הרב בהמשך לדבריך בנושא הנ"ל, ומה אם אני נוהג לברך על ההלל בר"ח וחול המועד כל השנה האם הברכה ביום העצמאות תהיה "כמובן מאליו" (אני נוהג כשם שנהגו אבותי במרוקו שכן מברכים על ההלל) השאלה נשאלה בהמשך לשאלה "מה פתאום הלל?"
תשובה: אין בהכרח קשר בין יום העצמאות לר"ח. הרב אליהו זצ"ל חשש לדעת החיד"א שכתב שאין להוסיף שום דבר בתפילה, רק לבעלי רוח הקודש כמו התנאים. וכיון שגדולי הרבנים הספרדים לא הסכימו נראה לענ"ד שאין לספרדי ללכת כנגדם.
שאלה: חימום אוכל משבת לחג השבועות: השנה יוצא שבועות במוצאי שבת. האם בשבת מותר להוציא מהמקרר אוכל שכבר מוכן מלפני שבת ולשים על הפלטה החשמלית בשבת כדי שיהיה חם שמגיעים הביתה מוצאי שבת בחג?
תשובה: שו"ע הרב כתב שואלין ודורשין לחג מתן תורה כמו חג הפסח שלושים יום מראש. ולכן, ההכנות לחג מתן תורה מתחילים בה' באייר. לעצם השאלה, חל איסור הכנה משבת לחג ונדרש להוציא את האוכל מהמקרר ולהניחו על הפלטה לא לפני כניסת החג. אין צורך להמתין עד שמסיימים את התפילה אלא אפשר 20 ד' לאחר השקיעה לחמם את המזון. וכן הדין לגבי עריכת שולחן לסעודת החג. ובנוסף, נדרש להכין נר נשמה ליומיים, ואסור להדביק הנרות בפמוטים בחג.
שאלה: הכשרת טוסטר במקום טבילה: לכבוד הרב יצחק בין יוסף אני חושב שלא ניסחתי במכתב את הפעולה שעשיתי בצורה ברורה. אני ניתקתי את הגוף חימום התחתון, לאחר שפריקתי את כל המעטפת התחתונה שכיסתה אותה, כך שהטוסטר לא היה יכול לבצע את הפעולה שלשמה הוא נוצר, כלומר, לבישול הסנדוויץ משני צדדיו.(טוסטר כזה במידה והיה קונה לקוח בוודאות שהיה מחזיר ליצרן שהרי אינו מבצע את יעודו). לאחר מכן חיברתי שוב כדי שיתבצע גמר מלאכה במוצר וסגרתי את הברגים. בכבוד רב, השאלה נשאלה בהמשך לשאלה "טבילת כלים - טוסטר חשמלי"
תשובה: ההבהרה חשובה, כיון שעשית פעולת אומן שהוציאה את הכלי משימושו המקורי הכלי אינו צרך טבילה.
שאלה: מתי להתפלל תפילות יום העצמאות השנה: בעקבות הבהרת הרבנות הראשית, האם השנה (תשע"ב) יש להקדים את התפילות יום העצמאות ליום חמישי או להתפלל את סדר התפילות ביום שישי?
תשובה: אנו נוהגים כבכל פעם שיום העצמאות מוקדם או נדחה, להתפלל את תפילות יום העצמאות בתאריך שבו חוגגים את יום העצמאות, השנה יום חמישי, וביום המקורי, השנה יום שישי, לא לומר תחנון. הערת המערכת: הרבנות הראשית פירסמה הבהרה שיש לומר את תפילות יום העצמאות ביום חמישי ואין לומר תחנון ביום חמישי ושישי.
שאלה: עדות היכולה להציל חיים: אחי יושב בכלא, כיון שחברתו לשעבר הגישה תלונה שיקרתית על כך שהוא הרים עליה יד. לצערי, כיון שלאחי יש כבר אזהרה מהעבר הוא נכנס לכלא - היא ידעה מזה. בכל אופן, אותה חברה לשעבר ניגשה לידידה משותפת ואמרה לה שהיא לא תארה לעצמה שכך יהיה, ושלא באמת הוא הרים עליה יד והיא עשתה את זה על מנת שיפרדו. עורכת הדין של אחי אמרה שעדות זו יכולה להציל את אחי! אך אותה "ידידה" אינה מעוניינת להעיד. מעניין אותי לדעת איך חוקי הדת רואים באי רצונה להעיד ולהציל נפש יהודית!!
תשובה: התורה מלמדת אותנו שיש חיוב להציל אדם מכך שכתוב "לא תעמוד על דם רעך", וכן מדין השבת אבידה לומדים ח שישנו גם דין של השבת גופו. לכן, אם ברור לידידה שהחברה דיברה אמת כשאמרה שלא הרביץ לה ודאי שעליה ללכת להעיד. אמנם כשאדם מדבר עם חברו אין הוא אומר רק את האמת ולכן על הידידה לשקול היטב בדעתה האם החברה דיברה אמת או לא, שהרי אם היא לא דיברה אמת לעיתים טוב לאנשים שפשעו לשבת בכלא כדי שיחזרו למוטב. הרב יהודה לנזר
שאלה: ללמוד בבית ספר של חיל האוויר: ברצוני לדעת עם מותר לי ללכת לבית ספר מעורב של חיל האוויר ואני מתחייב ללכת עם כיפה ושלוש תפילות ביום וזה המקום היחידי שאני יכול ללכת לשם?.
תשובה: ב"ה שמחתי מאוד לקבל את מכתבך, שמראה מצד אחד על הרצון העז שלך ללכת לבית ספר של חיל האוויר, ומצד שני חשוב לך להמשיך ולשמור מצוות. ההתלבטות באמת מאוד נכונה וטובה. לפי ההלכה, מותר לך ללכת למקום זה, ואי אפשר לאסור דבר זה. אך חשוב לדעת, שיש מקומות שלא פשוט להיכנס ללמוד בהם. לא פשוט ללמוד בבית ספר מעורב, וגם אם הרצונות שלך טובים, ואתה מאוד רציני בכך, אי אפשר היום לדעת מה יהיה עוד כמה זמן, שאתה תתרגל למקום, והלחץ של החברים ישפיע עליך. לכן, אני לא ממליץ לך ללכת למקום זה, אלא לדחות את הרצון הזה ולזמן מאוחר יותר, שתהיה יותר בוגר ותלמד את הדברים במסלול מתאים. שתהיה לך המון המון הצלחה הרב יצחק גרינבלט.
שאלה: מוצר עם קמח שכתוב עליו מיוצר לאחר פסח: לכבוד הרב בר גיורא הרב כתב במענה לשאלה שנשאלה מתי אפשר לדעת שהקמח נטחן לאחר הפסח, שצריך לברר במאפייה. רציתי לשאול מה דין מוצרים שמכילים קמח וכתוב עליהם "מיוצר לאחר הפסח". האם הכוונה שהקמח גם נטחן לאחר הפסח? השאלה נשאלה בהמשך לשאלה "קמח שנטחן לאחר הפסח "
תשובה: ב"ה שלו-ם וברכה לאו דווקא צריך לברר אצל המשגיח של הייצרן. הרב חגי בר גיורא
שאלה: מים אחרונים כשלא נגע באצבעותיו באוכל: ה והברכה! אכל אדם כריך בדרך ללא נט"י (לא היו לו מים) אולם אחז את הפת במפית. לאחר שסיים מצא ברז מים בין השיחים. האם צריך מים אחרונים? הרי ראשית לא היו מים ראשונים. שנית, בודאי שלא נגע במלח סדומית ואף לא במלח אחר ולא בשום אוכלין וזאת שמשום שהחזיק פיתו במפית ולא בידו. לכן אני חוזר ושואל, האם במקרה דנן מים אחרונים חובה? בברכת התורה,
תשובה: אם בסיום הסעודה יש לו מים ליטול מים אחרונים, צריך ליטול מים אחרונים בין אם נטל ידיו בתחילה ובין אם לא נטל. כמו"כ, אפילו לא התעסק כלל במלח בסעודתו, יטול ידיו למים אחרונים. בשורות טובות
שאלה: הכשר בד"ץ ללא הכשר הרבנות המקומית: לכבוד הרבנות הראשית! הייתי בחנות פלאפל שיש עליה הכשר של בד"ץ עדה חרדית אך ללא הכשר מהרבנות המקומית. האם אפשר לאכול במקום כזה?
תשובה: ב"ה שלו-ם וברכה, על פי החוק במדינת ישראל רק רבנות מקומית מוסמכת לתת כשרות ובדצי"ם יכולים להצטרף כאשר הרבנות המקומית מסכימה. לפעמים הם נותנים כשרות לבד בניגוד לחוק. הרב חגי בר גיורא
שאלה: נוסח הקדיש של סיום מסכת: מדוע אומרים קדיש דהוא עתיד בסיום מסכת והוא הקדיש שהאבלים אומרים בעת הלוויה?
תשובה: בלוויה אומרים אותו בגלל האמונה בתחיית המתים. בסיום מסכת אומרים שאנו מצפים להתחדשות וגילוי כבוד ה', "בעלמא דהוא עתיד לאתחדתא", ואומרים זאת כבקשה.
שאלה: ויתור על הסמכת גאולה לתפילה מפני הנץ: בהלכות תפילת ערבית כתב המ"ב שעדיפה תפילה בזמנה מאשר סמיכת גאולה לתפילה. האם לפי זה מי שמגיע בשחרית לבהכנ"ס למניין שני ומצא את מניין ותיקין עומדים להתפלל שמו"ע, האם יתפלל עמהם שמו"ע ואח"כ יתפלל שאר התפילה כסדרה עם המניין השני?
תשובה: זמן תפילה הוא עד לסוף שעה רביעית ולכן עדיף שיסמוך גאולה לתפילה.